Document ID: 32008D0552

KOMISIJAS LĒMUMS
(2008. gada 24. jūnijs),
ar ko groza Lēmumu 2007/716/EK attiecībā uz dažiem Bulgārijas gaļas un piena nozares uzņēmumiem
(izziņots ar dokumenta numuru K(2008) 2931)
(Dokuments attiecas uz EEZ)
(2008/552/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās aktu un jo īpaši tā 42. pantu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
tā kā:
(1)
Komisijas 2007. gada 30. oktobra Lēmumā 2007/716/EK (2) paredzēti pārejas pasākumi attiecībā uz tām strukturālajām prasībām konkrētiem uzņēmumiem gaļas un piena nozarē Bulgārijā, kas iekļautas Eiropas Parlamenta un Padomes Regulā (EK) Nr. 852/2004 un (EK) Nr. 853/2004. Kamēr šiem uzņēmumiem ir noteikts pārejas posms, produktus, kuru izcelsme ir šajos uzņēmumos, var laist tikai iekšzemes tirgū vai izmantot turpmākai pārstrādei Bulgārijas uzņēmumos, kuriem noteikts pārejas posms.
(2)
Lēmumu 2007/716/EK groza ar Komisijas Lēmumu 2008/290/EK (3) un 2008/330/EK.
(3)
Saskaņā ar Bulgārijas kompetentās iestādes oficiālu paziņojumu daži gaļas un piena nozares uzņēmumi ir izbeiguši darbību vai ir pabeiguši modernizācijas procesu un tagad pilnībā atbilst Kopienas tiesību aktiem. Tāpēc minētie uzņēmumi jāsvītro no to uzņēmumu saraksta, kuriem noteikts pārejas posms.
(4)
Tāpēc attiecīgi jāgroza Lēmuma 2007/716/EK pielikums.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā minētos uzņēmumus svītro no Lēmuma 2007/716/EK pielikuma.
2. pants
Šis lēmums ir adresēts dalībvalstīm.
Briselē, 2008. gada 24. jūnijā

Labels: 0
18
17
6